فے ڈی سوزا

فے ڈی سوزا ایک بھارتی صحافی، نامہ نگار ہیں جو ٹائمز گروپ کے نیوز چینل مرر ناؤ کی مدیر رہ چکی ہیں۔۔ قبل ازیں وہ سی این بی سی ٹی وی 18 کے نیوزروم کے لیے بھی کام کر چکی ہیں۔ مرر ناؤ کے دی اربن ڈبیٹ کا وہ مقبول پروگرام ان کی شہرت کا باعث بنا جس میں انہوں نے ایک مسلمان عالم کو متنازع تبصرہ کرنے پر کھری کھری سنائی۔

تعلیم اور پیشہ ورانہ زندگی 
ڈی سوزا کی نشو و نما بنگلورو میں ہوئی جہاں انہوں نے ماؤنٹ کارمل کالج، بنگلورو سے صحافت اور انگریزی ادب میں بی اے اور ماس کمیونیکیشن میں ایم اے کی سند حاصل کی۔ نیز بنگلورو کے تعلیمی ادارے کمٹس سے انہوں نے پوسٹ گریجویشن مکمل کیا۔ انہوں نے زمانہ طالب علمی ہی سے اپنی صحافتی زندگی کا آغاز کر دیا تھا، چنانچہ وہ اس دور میں آل انڈیا ریڈیو سے منسلک رہیں۔ پھر پوسٹ گریجویٹ صحافی کی حیثیت سے سنہ 2003ء سی این بی سی ٹی وی 18 میں کام کیا، بعد ازاں وہ بیمہ، نجی سرمایہ کاری اور میوچول فنڈ سے متعلق نامہ نگاری کرنے لگیں۔ ای ٹی ناؤ پر انہوں نے تین ہفتہ وار پروگرام چلائے ہیں: "انویسٹرز گائڈ"، "آل اباؤٹ اسٹاکس" اور "دی پراپرٹی گائڈ"۔

مرر ناؤ اور اربن ڈبیٹ 
دی ٹائمز نے اپریل 2007ء میں مرر ناؤ کے نام سے ایک انگریزی نیوز چینل شروع کیا اور ڈی سوزا کو اس کا مدیر مقرر کیا۔ اس چینل کا مقبول ترین پروگرام دی اربن ڈبیٹ بھی شروع ہوا جس کا مقصد ڈی سوزا کے الفاظ میں "نااہلی، بے حسی اور بدعنوانی کو نمایاں کرنا ہے جو ہم ہندوستانیوں کو درپیش مسائل کا حقیقی سبب ہے۔"
جون 2017ء کو اربن دبیٹ کے ایک پروگرام میں دوران میں رمضان میں اداکارہ کی نیم برہنگی پر مباحثہ جاری تھا، اسی اثنا میں مباحثے میں شریک مولانا یعقوب عباس نے ایک متنازع تبصرہ کیا۔ انہوں نے ڈی سوزا سے کہا کہ اگر وہ مرد کی برابری کرنا چاہتی ہیں تو زیر جامہ میں کام پر جائیں۔ ڈی سوزا نے سخت لہجے میں جواباً کہا کہ آپ پہلے شخص نہیں ہیں جنہوں نے مجھے دھمکی دی اور نہ میں ایسی عورت ہوں جسے آپ بآسانی سراسیمہ کر سکیں۔ پروگرام کا یہ منظر فیس بک اور ٹویٹر پر جنگل کی آگ کی طرح پھیل گیا اور ڈی سوزا کا یہ پروگرام ایک ہی رات میں مقبولیت کی بلندیوں کو چھونے لگا۔

حوالہ جات 

1984ء کی پیدائشیں
بقید حیات شخصیات
بھارتی خواتین کالم نگار
بھارتی خواتین ٹیلی ویژن صحافی
بھارتی ٹیلی ویژن صحافی
Short description is different from Wikidata